Se hvad jeg har købt i dag. Jeg har længe ønsket mig en kødædende plante, og i dag fandt jeg en i et blomstercenter.   Hvis man prikker til følehårene lukker den hurtig sammen. Fik faktisk et kæmpe chok, første gang jeg gjorde det   . De fleste af dem er lukket på billedet, mon ikke jeg drillet plantet for meget   . Ej kunne altså ikke dy mig...   ...fy Stine... 
min familie og jeg når vi havde fluesmækket en flue så gav vi den til planten så den tog sig af alle indsekterne vi havde, men min mor kunne ikke lide den så hun slog den ihjel   det blev hun ikke populær på. hilsen laica
Jeg har også haft en. Den holdt dog ikke så længe... :-/ (Der var nok ikke fluer nok herhjemme!) Ja, det er ret sjovt at stikke ting ind i "munden" på planterne 
dør da først, hvis du får fangerene til at lukke sammen hele tiden... En fanger dør efter tre til fire fangster, dvs. hvis du provokere fangeren til at lukke sammen, vil den meget hurtig blive sort og dø. Faktisk kan de sagtens overleve uden fluer eller andre insekter, de fungere så bare som alm. blomster, dog skal de IKKE have gødning og faktisk har de bedst af at få ca. 0,5 cm regnvand i underskålen hver dag. Vi har to, der begge lige nu står i blomst, de trives i et solfuldt vindue, hvis bare de får vand. Skal de have kød, kan du fange fluer og give dem, så vil fangeren være lukket i nogle dage, hvorefter denne åbner sig og langsomt udstøder kadaveret. Altsammen uden hjælp fra menneskehænder. Det er en meget speciel blomst, men meget sjov, hvis man kan holde fingrene fra den! Held og lykke..
...ville vide hvor der er henne det er fundet her i DK så er det ved sninø ved syssjælland... Det var en musvåge der havde det mener jeg.
i avisen for et stykke tid siden, at en eller anden kendt islandsk spåkone have forudset at fugleinfluenza'en faktisk vil blive endnu slemmere, end hvad folk regner med. Om det passer ved jeg ikke, men hun skulle have forudset mange andre ting..  Og så synes jeg godt nok, at det er utroligt at folk tager så let på tingene? Der sidder faktisk eksperter som forhåbentlig vil os det bedste. Og det kan pisse mig så meget af, at en lille dansker sidder hjemme ved computeren og tror han/hun ved bedst. NEJ DET GØR DU IKKE!!!
der er flere der dør af almindelig influenza end der er af fugle influenza. og ser man hvem der er død af det i de andre lande er det jo næsten klart de får det. pas på jer selv og jeres helbred, så overlever vi nok alle sammen. men nogle burde måske passe mere på deres dyr!
min datters hest flagrer rundt som en fuld allike, er den mon smittet med fugleinfluenza, den bor jo på ved svinø? Nej den er nok som ungheste er flest, og så selvfølgelig lidt sødere.
Jeg er nu en ret skræmt og bekymret selv. Statistisk set rammer der en en pandemi-influenza hver 30' år denne har vi tilgode endnu. H5n1 er da heller ikke en pandemi endnu, men er nået halvvejs i processen på blot 9 år - siden H5 blev konstanteret for første gang. De første tilfælde af fugleinfluenza kunne slet ikke smitte mennesker (H5) men mutationen af H5, H5n1 kan smitte mennesker, så epidemien mangler bare at kunne smitte fra menneske til mennske før der er tale om en pandemi. Nu flere mennsker der smittes med H5n1 nu større chance for at denne udvikler sig til en pandemi, dette sker nemlig ved at et mennske (evt. også gris) som allerede er inficeret med alm. human influenza virus også smittes med H5n1, så kan denne mutere og tilegne sig den alm. influenza's egenskab til at smitte fra mennske til mennske og så står vi med en pandemi. Sker dette (når det sker) anslås det at minimum 25% procent af danskerne vil blive smittet med fugleinfluenza. H5 har altså overvundet den største hurdle at overhovedet kunne smitte mennesker, nu mangler den bare at kunne smitte fra menneske til menneke, så jo jeg synes så absolut der er grund til at tage sig sine forholds regler. Hilsen Nete - Der ikke spiser kylling eller æg.
jeg bor i zonen. jeg har kat og hund og børn. det kan godt være at vi ikke skal være hysteriske, men jeg blir sgu mistænksom når de siger at vi skal tage den med ro.. især når katten skal være inde. hvorfor. der er jo ingen fare. hunden i snor igen, hvorfor der er ingen fare. og helikopterne har fløjet rundt over vores hestefold flere gange jo der er da så sandelig ingen grund til bekymring, vaccine er der jo nok af ik.. 
det er en fuglesygdom. Den smitter fra vild fugl til tam fugl. Og så til os. Hvis vi æder en tam fugl rå. Hvis vores tamme fugle ikke kommer i kontakt med vilde syge fugle, sker der ikke noget. Fred være med mine udehøns.
Det er ikke rigtigt, det smitter også ved f.eks. berøring/kontakt med smittet fugl. Dog har virusset stadig svært ved at smitte fra fugl til menneske.
Der er påvist fugleinfluenza af den højpatogene H5-type i en musvåge fundet død ved Svinø strand nær Næstved på Sydsjælland.  Danmarks Fødevareforskning fortsætter undersøgelserne for at afklare, om det drejer sig om typen H5N1, som er fundet hos vildfugle i en lang række EU-lande, herunder i Tyskland og Sverige. Hvis der isoleres virus, sendes der endvidere prøver til EU's referencelaboratorium i Weybridge i England. Fødevarestyrelsen vil i samarbejde med politiet oprette en beskyttelseszone på mindst 3 km og en overvågningszone på mindst 10 km i radius omkring fundstedet. Der vil blive opsat skilte ved veje ind i områderne. Alt fjerkræ inden for zonerne skal holdes indendørs, og inden for zonerne skal alle fjerkræbesætninger registreres. Det gælder også hobbybesætninger. Der vil hurtigst muligt blive givet besked om, hvordan ejere af hobbyfjerkræ i området skal lade sig registrere. Hvis hobbyfjerkræ-ejere har spørgsmål indtil da, kan de kontakte Fødevarestyrelsens hotline om fugleinfluenza på telefon 70 13 00 12. Fødevarestyrelsen vil i den kommende tid undersøge alle fjerkræbesætninger i 3 km-zonen. Al transport af fjerkræ og fugle samt æg og fjerkrækød er indtil videre forbudt indenfor og ud af zonerne. Der må ikke transporteres eller spredes strøelse eller fjerkrægødning i zonerne. Al jagt inden for zonerne er forbudt. Alle fjerkræholdere skal passe ekstra godt på ikke at få smitte ind i deres besætninger. Det kan blandt andet ske ved at skifte eller rengøre og desinficere fodtøj, inden man går ind til sit fjerkræ. Uvedkommende bør ikke gå ind i fjerkræbesætninger uden forudgående aftale med ejeren. Folk, der bor i området, hvor der er fundet fugleinfluenza, bør ikke lægge foder ud, der kan tiltrække måger og lignende. Fødevarestyrelsen henstiller, at folk inden for zonerne holder deres katte indendørs og undlader at fodre vildkatte. Hunde i zonerne bør luftes i snor. Fødevarestyrelsen informerer løbende om fugleinfluenza på hjemmesiden:  . Der findes også indgang til information på portalen  . Fødevarestyrelsens telefonhotline: 7013 0012 udvider åbningstiden, så hotlinen nu er åben kl. 16-20. Kontakt til ministeren: Pressechef Mette Hovmand, tlf. 25 40 88 40  Chefkonsulent i Fødevarestyrelsen Stig Mellergaard, tlf. 33956383/20871441  Regionschef Fødevareregion Øst, Per K. Christiansen, tlf. 22 32 55 88  Direktør i Danmarks Fødevareforskning, Jan Mousing, tlf. 40 38 02 52. Fugleinfluenza er meget farlig for mange fuglearter, men den er ikke farlig for alle fugle - fx ikke de småfugle, der kommer i haverne - og smittefaren for mennesker er meget lille. Det fremgår af "Vejledning om forebyggende foranstaltninger hos mennesker ved influenza hos fugle", som Sundhedsstyrelsen sender ud i dag. Vejledningen rummer nøje beskrivelser af, hvordan de mennesker, der skal i tæt kontakt med fugle med fugleinfluenza, skal beskytte sig mod eventuel smitte. Mennesker med dyrehold rådes til nøje og løbende at følge regelsættet fra Fødevarestyrelsen, og til alle andre er det primære råd, hvis der påvises H5N1-fugleinfluenzavirus i Danmark: Vask hænder i sæbe, hvis du uforvarende har rørt ved en død fugle eller dens efterladenskaber, herunder også fjer. Sæbe ødelægger nemlig fugleinfluenza.  De generelle hygiejneråd, der gives i vejledningen, er: Det har vist sig, at visse andre dyr, fx katte kan blive syge af fugleinfluenza. Risikoen, for at mennesker kan blive smittet af katte, anses dog for at være ekstrem lille. Fødevarestyrelsen kan iværksætte restriktioner.
Fugleinfluenzaen er kommet tættere på Danmark og findes nu bl.a. i Tyskland. Vilde fugle, som i øjeblikket trækker ind over lande, kan have sygdommen. For at beskytte hønsene og andet fjerkræ og forebygge udbrud af fugleinfluenza, gælder der derfor nogle regler for hobbyfjerkræ. Har man høns eller andet fjerkræ i baghaven, skal de holdes indendørs eller mindst være hegnet forsvarligt ind, og indhegningen skal mindst være overdækket med net. Endvidere skal dyrene fodres indenfor eller som minimum under fast tag. Det skal gøres så dyrene ikke kommer i direkte kontakt med de større vilde fugle og dermed kan blive smittet med fugleinfluenza. Reglerne gælder for høns, kalkuner, perlehøns, ænder, gæs, vagtler, duer og andre hobbyfugle. Et udbrud af fugleinfluenza hos nogle få fjerkræ i en villahave går nemlig ikke kun ud over fjerkræet i haven. Et udbrud vil kræve, at der etableres sikkerhedszoner omkring fjerkræholdet, og det vil have store konsekvenser for fjerkræfarme. Det kan betyde, at kyllinger og høns skal aflives eller, at de ikke kan transporteres til slagteriet. Hvis man vælger at nøjes med at overdække sin hønsegård med et net, skal det have en maskestørrelse på højst 10x10 cm.  For at passe på både sine egne og andres høns, er det også vigtigt, at man overholder følgende: Det er også vigtigt at holde øje med sine fjerkræ. Får man mistanke om, at dyrene kan være smittet fx fordi mange af dem dør på en gang, eller der er ophørt æglægning, luftvejssymptomer, øjenbetændelse med tåreflåd, diarré, og eventuelt væskeophobning og blå/violet misfarvning af huden, især i hovedet, er det vigtigt at kontakte en dyrlæge eller den lokale fødevareregion: Midtjylland og Nordjylland - Fødevareregion Nord: 99 29 18 00  Fyn og Sønderjylland - Fødevareregion Syd: 73 53 16 00  Sjælland og Bornholm: Fødevareregion øst: 57 68 20 00. Smitten med fugleinfluenza udskilles i sekreter fra luftvejene og i dyrenes afføring, og den spredes især via inficeret foder og vand.
Katte kan inficeres med fugleinfluenza virus. Da der ikke har været dokumenterede tilfælde af infektion hos dyr af hundefamilien, antages det foreløbig at hunde ikke er modtagelige for infektion. Katte kan blive smittet med fugleinfluenza ved meget tæt kontakt med inficerede fugle (f.eks. katte der fanger og æder vilde fugle). Der er rigelig og udbredt mulighed for at katte bliver smittet og inficeret. Men det meget lille antal dokumenterede tilfælde af fugleinfluenza infektion hos pattedyr (f.eks. katte) tyder på, at overførsel af fugleinfluenza fra fugle til pattedyr er en meget sjælden begivenhed. Hollandske forskere har foretaget eksperimentelle infektioner af katte med fugleinfluenza og disse katte viste følgende symptomer: Feber, nedstemthed, udflåd fra øjnene, besværet vejrtrækning, samt nedsat eller ingen appetit. Ved sygdom hos kæledyr skal du konsultere en dyrlæge for korrekt diagnose og behandling. Skulle der opstå mistanke om smitte med fugleinfluenza hos kæledyr, kan man få udført diagnostisk undersøgelse
Hollandske forskere har foretaget eksperimentelle infektioner af katte med H5N1 og disse katte viste følgende symptomer: Feber, nedsat aktivitetsniveau, fremfald af tredje øjenlåg, konjunktivitis og anstrengt vejrtrækning. Eksperimentelle studier har vist at katte kan blive smittet med H5N1ved meget tæt kontakt med inficerede fugle (f.eks. katte der fanger og æder vilde fugle). Eksperimentelt inficerede katte udskiller virus både via luftveje og fordøjelseskanal. Skulle mistanke om smitte med H5N1 aviær influenza hos kæledyr opstå, er der mulighed for diagnostisk undersøgelse af svælg/tracheal svaberprøver eller organmateriale ved RT-PCR.  Sektion for Smådyr, Vildt og Zoodyr  Hangøvej 2  DK-8200 Aarhus N. Prisen for undersøgelsen er kr. 550.- excl. moms.  Svartid: 24-48 timer. Ved modtagelsen af prøver inden kl. 12:00 udsendes laboratoriesvar følgende dag.  Et positivt undersøgelsesresultat kræver dyrkning og yderligere karakterisering af virus.  Disse undersøgelser foretages af Danmarks Fødevareforskning ved positive fund, og er inkluderet i prisen.  Risikoen for at mennesker kan blive smittet af katte, anses for at være ekstremt lille. Det anbefales alligevel at følge almindelige råd om hygiejne i forbindelse med håndtering at katte, som mistænkes for infektion med influenzavirus. Undgå at berøre sig selv eller andre med forurenede hænder. AIV destrueres af sæbe, så grundig håndvask med sæbe efter berøring med muligt smittede dyr (og deres efterladenskaber) er vigtig for at undgå smitteoverførelse til sig selv eller andre. Håndsprit (70-80%) kan også benyttes. Det anbefales at holde sig løbende orienteret om de aktuelle anbefalinger, da disse vil kunne ændres, såfremt situationen udvikler sig i en retning som nødvendiggør ændrede retningslinier. Yderligere oplysninger om undersøgelse af diagnostisk materiale fra kæledyr, kan fås ved henvendelse til:  Dyrlæge Anne Sofie hammer, Danmarks Fødevareforskning (DFVF), Århus.  Tlf. 7534 6817, e-mail ash   Rimmelzwaan GF, van Riel D, Baars M, Bestebroer TM, van Amerongen G, Fouchier RA, Osterhaus AD, Kuiken T. Influenza A virus (H5N1) infection in cats causes systemic disease with potential novel routes of virus spread within and between hosts. Am J Pathol. 2006 Jan;168(1):176-83; quiz 364.  Kuiken T, Rimmelzwaan G, van Riel D, van Amerongen G, Baars M, Fouchier R, Osterhaus A. Avian H5N1 influenza in cats. Science. 2004 Oct 8;306(5694):241. dette er hvad jeg har fundet om det
...kl. 21 har et interview med en dansk overlæge (Nils Højby) der er ekspert i epidemier og influenza. Prøv at se dette på: # Her fortælles mere om hvordan virus spreder sig, kan mutere, og at man sagtens kan spise æg og fjerkræ. Mvh Britt
Nej, der er ingen risiko ved at spise tilberedt fjerkræ. Man bør - som altid når man har rørt ved kød - vaske hænder grundigt og stege kødet godt. Ligeledes bør æg være kogte/gennemstegte. Virus dræbes ved 70 grader C. Nej, der er ingen risiko ved at spise æg fra raske høns. Man bør - som altid når man har rørt ved æg og andre ubehandlede produkter fra dyr - vaske hænder grundigt, og æg skal være kogte/gennemstegte. Virus dræbes ved 70 grader C. Nej, der er ingen risiko ved at spise pasteuriserede æg, pasteuriserede æggehvider eller æggeblommer.
Jeg har læst et sted at fugleinfluenza har eksisteret siden atten hundrede et eller andet, så vi skal altså passe på at vi ikke blir alt for hys. Er det ikke som om verden skal ha et eller andet de er bange for? Se bare på kogalskaben og SARS...hvem tænker lige på det den dag idag?!?!